KELMĖS RAJONO SAVIVALDYBĖS

TARYBA

SPRENDIMAS

DĖL KELMĖS RAJONO SOCIALINIŲ PASLAUGŲ CENTRO

NUOSTATŲ PATVIRTINIMO

2016 m. lapkričio 24 d. Nr. T-360

Kelmė

Vadovaudamasi Lietuvos Respublikos civilinio kodekso 2.47 straipsniu, Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymu, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93, atsižvelgdama į Kelmės rajono socialinių paslaugų centro 2016 m. lapkričio 3 d. raštą
Nr. S-(2.8)-604, Kelmės rajono savivaldybės taryba nusprendžia:

1. Patvirtinti Kelmės rajono socialinių paslaugų centro nuostatus (pridedama).

2. Įgalioti Kelmės rajono socialinių paslaugų centro direktorių pasirašyti sprendimo 1 punkte nurodytus nuostatus.

3. Įpareigoti Kelmės rajono socialinių paslaugų centro direktorę Marytę Lencienę įregistruoti Kelmės rajono socialinių paslaugų centro nuostatus valstybės įmonės Registrų centro Juridinių asmenų registre teisės aktų nustatyta tvarka.

4. Pripažinti netekusiu galios Kelmės rajono savivaldybės tarybos 2015 m. rugsėjo 24 d. sprendimo Nr. T-242 „Dėl biudžetinės įstaigos Kelmės rajono socialinių paslaugų tarnybos pavadinimo pakeitimo ir nuostatų patvirtinimo“ 2 punktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vaclovas Andrulis